Pressemeddelelse
Oktober 2015

Silicium-fotomultiplikator giver fordele både med hensyn til ydelse og Applikationsmuligheder

First Sensor udvider sit udbud af optiske sensorer med innovativ silicium-fotomultiplikator (SiPM) til måling af de laveste lysmængder helt ned til de enkelte fotoner. Sammenlignet med traditionelle fotomultiplikatorer rør, giver de halvlederbaserede SiPM'er afgørende fordele som f.eks. en lav forsyningsspænding, enestående temperaturstabilitet, upåvirkelighed over for magnetfelter og en væsentligt mindre størrelse med henblik på integration i færdige apparater. De optiske sensorer egner sig til måling i det nære UV-område (serie SiPM-NUV) eller i det synlige røde, grønne og blå bølgelængdeområde (serie SiPM-RGB) med maksimal følsomhed på 420 el. 550 nm.

Silicium-fotomultiplikatorerne fra First Sensor er opbygget som matrix-arrays af en lang række meget små lavine-fotodioder, som anvendes over deres gennembrudsspænding (Geiger-funktion). De meget præcise NUV- og RGB-SiPM'er er meget temperaturstabile med hensyn til gennembrudsspændingen og forstærkningen. Forbedrede materialer og den mest moderne halvlederteknologi tillader meget støjsvage sensorer med reduceret mørketællingsrate, lav krydstale og meget ringe efterpuls med en sandsynlighed på typisk 4 %. Silicium-fotomultiplikatorerne tilbyder meget store forstærkningsfaktorer på >106 samt en meget høj fotodetektionseffektivitet. Ved hjælp af de kantløse sensorelementer opnår fotomultiplikatorerne en høj fyldningsfaktor og giver mulighed for store aktive flader ved opbygning af detektorarrays. Det flade og omkostningseffektive CSP-kabinet (Chip-Scale-Package) er i overensstemmelse med RoHS-direktivet og er velegnet til overflademontering. First Sensor udvikler og fremstiller kundespecifikke arrays, moduler og komplette systemer til OEM-kunder i hele verden.

De vigtigste egenskaber ved NUV- og RGB-silicium-fotomultiplikatorerne:
•	Måling af de laveste lysmængder samt dokumentation af de enkelte fotoner
•	Lav forsyningsspænding 
•	Høj forstærkning og lav støj
•	Upåvirkelig over for magnetfelter

Typiske anvendelser af silicium-fotomultiplikatorerne fra First Sensor findes inden for højenergifysik, medicinsk diagnostik, nuklearmedicin, analyseudstyr og ved registrering af farer på grund af stråling. Med sin upåvirkelighed over for magnetfelter egner SiPM'erne sig perfekt til billedskabende medicinske anvendelser. F.eks. hybridudstyr, som kombinerer positron-emissions-tomografi (PET) eller enkeltfoton-emissionscomputertomografi (SPECT) med magnetresonanstomografi (MRT).

Læs mere om dette produkt: www.first-sensor.com/en/sipm	

Om First Sensor AG
First Sensor AG er en af de førende udbydere inden for sensorer på verdensplan. Vores virksomhed udvikler og fremstiller standardiserede og skræddersyede sensorløsninger til detektion af lys, stråling, tryk, flow, fyldningsniveau og acceleration til anvendelser inden for vækstmarkederne Industrial, Medical og Mobility. First Sensor dækker hele værdiskabelseskæden lige fra komponent til færdig sensor. 

Med over 800 medarbejdere er vi repræsenteret med mere end seks tyske afdelinger, og har derudover udviklings-, produktions- og salgsafdelinger i USA, Canada, Kina, Holland, Storbritannien, Frankrig, Sverige og Danmark samt et verdensomspændende netværk af samarbejdspartnere. Vores afdelinger certificeres løbende iht. ISO/TS 16949, ISO 14001, EN ISO 13485, EN 9100 og ISO 9001 - alt efter det enkelte forretningsområde. 

First Sensor AG er børsnoteret og listet i Prime Standard hos den tyske børs i Frankfurt. 

Du kan få flere oplysninger på: www.first-sensor.com

Du kan se flere pressemeddelelser på: 
http://www.first-sensor.com/en/company/press/technical-press/press-danish.html

First Sensor AG
Peter-Behrens-Str. 15
12459 Berlin
Tyskland
T +49 30 6399 2399
	
Pressekontakt, fagpresse:
Doris Tischer
Director Marketing Communications
E-mail: technical.press@first-sensor.com
T +49 89 80083-48